I Stand Alone - novi album Ramblin’ Jack Elliotta
Život Ramblin’ Jack Elliotta materijal je od kojega se pišu romani, prave filmovi jer bolji lik teško je izmisliti.  Jedna je od zadnji
Ime Ramblin’ Jack Elliotta možda nekima ne znači puno, možda ne znači ništa. Tom glazbeniku idući je mjesec 75 godina. Više od 50 godina već, on je važan dio povijesti američkog folka. Počeo je tamo negdje, u prvoj polovici prošlog stoljeća, evo ga sada, s novim albumom, u 21. stoljeću, što je već samo po sebi dovoljno impresivna činjenica. Albumom za koji nije mogao naći prikladnijeg naslova – , Stojim sam. Život Ramblin’ Jack Elliotta materijal je od kojega se pišu romani, prave filmovi jer bolji lik teško je izmisliti. Jedna je od zadnjih spona s folk-tradicijom Sjedinjenih Država. Zajedno sa 87-godišnjim Peteom Seegerom, i jedna od rijetkih živih spona s Woodyjem Guthriejem. Slobodnog, nesputanog duha, poput Woodyjevog, Elliott je prošao Amerikom uzduž i poprijeko. Družio se ili svirao s nekima od najzanimljivijih ličnosti 20. stoljeća, uključujući, uz Woodyja, Jamesa Deana, Jacka Kerouaca, Jerryja Garciju, Boba Dylana... Rođen u New Yorku, Elliott je pobjegao od kuće u “zreloj dobi” od 15 godina, nije mu na pamet padalo da postane liječnikom, što je bila velika želja njegovog oca, također liječnika. Elliotta, Njujorčanina, privlačio je rodeo, bio je fasciniran kaubojima. Nakon tri mjeseca, roditelji su ga pronašli i vratili kući, ali ljubav za gitaru, za kaubojsku i folk-pjesmu već se u njemu bila rodila i uzela maha. Početkom 50-ih, svog mentora nalazi u Guthrieju, a on sam postat će kasnije mentor Bobu Dylanu. “Moj davno izgubljeni otac,” rekao je Dylan za Elliota Elliott je utjecao na sve, od Segeera do Grateful Dead, od Dylana do Rolling Stonesa. Svoje divljenje za njega glasno su izražavali Paul McCartney, Lou Reed, Van Morrison, Kris Kristofferson, Robbie Robertson, Bruce Springsteen.... G. 1996. bio je nagrađen Grammyjem, a 1999. godine u Bijeloj je kući primio Nacionalnu medalju časti. I nastavlja svirati i pjevati diljem svijeta, privlači nove ljubitelje i utječe na još jednu generaciju glazbenika, na neke nove, poput Becka. Ramblin’ Jack Elliott stoji danas prilično sam, kao ključni podsjetnik na jednu vrijednu i ponosnu američku tradiciju, ali tradiciju koja se polako, ipak, gasi. Naslov njegovog najnovijeg albuma – – nije naslov neke od pjesama, ne dolazi niti iz njihovih tekstova. Elliott njime jednostavno želi reći da je jedini preživjeli. Starost i smrt su, na ovaj ili onaj način, prisutne u svakoj pjesmi, kao u onoj pod naslovom ....”Otišao sam doktoru, nije izgledao baš zadovoljno, pogledao je u svoju knjigu i rekao što mi je, ništa nije dobro....Reumatizam je stvar gadna, ostavlja te iskrivljenog i skvrčenog kao da je sam vrag na tebi imao posla...Ne možeš ustati, ne možeš leći, ne možeš u stolici sjediti, ne možeš se više zemljom valjati.... Gin, rum i viski mogu pomoći, ali kad se ujutro probudiš, sve se opet vrati...” , od četiri i pol minute, najduža je na albumu Ramblin’ Jack Elliotta – , prati ga, na harmonici, David Hidalgo, iz Los Lobosa. Sve druge jedva da su minutu, minutu i pol duge i dok ih slušamo, čini nam se da sjedimo negdje oko logorske vatrice, a Elliott, prebirući na gitari, priča priče – o svom vjernom psu.... ljubavi.... vlakovima.... Sve pjesme, bile one folk, blues ili country, pjesme Ledbellyja, Cisca Houstona, Carter Family, Hoagyja Carmichaela ili Ernesta Tubba, odavno su već dio javne domene. Ramblin’ Jack Elliott lovac je i na tradicionalne pjesme i ima enciklopedijsko znanje. Njegov glas grub je i nesavršen, škripi poput neke stare drvene stolice za njihanje, zvuči poput drevne Appalachije sa čijih brda su i potekle mnoge pjesme, ali i savršeni je instrument za te grubo brušene dragulje... U mnogima, Elliott doista stoji sam, samo taj njegov glas i vješto prebiranje po strunama gitare – vještine jače i od reumatizma; u drugima, “stoji” s prijateljima - Davidom Hidalgom, vokalisticom Corin Tucker, Wilco gitaristom Nelsom Clineom ili Lucindom Williams...sjajno se slažu baš ta dva gruba, hrapava glasa, oba puna “veltšmerca”. Od beatnika i avangarde, do tradicionalista Appalachije, country-trubadura, pjesnika i rock-zvijezda......sve je njih obuhvatila karijera Ramblin’ Jack Elliotta, tog starog kauboja.....